கேள்வி: மந்தாகினி (கதைமாந்தர்) பற்றி நீங்கள் என்ன அறிந்துள்ளீர்கள்?
பதில்: மந்தாகினி சுந்தர சோழர் (கதைமாந்தர்) காதலியாகவும், வீரபாண்டியன் (கதைமாந்தர்) மனைவியாகவும் கல்கி (எழுத்தாளர்) எழுதிய பொன்னியின் செல்வன் புதினத்தில் வரும் கதாப்பாத்திரமாகும். மந்தாகினியை தொடக்கத்திலேயே பூங்குழலி அத்தையாக அறிந்தாலும், சேந்தன் அமுதன் (கதைமாந்தர்) பெரியம்மாவாகவும் நந்தினி (கதைமாந்தர்), மதுராந்தகத் தேவர் (கதைமாந்தர்) தாயாகவும் இறுதிக்கட்டத்தில்தான் அறியமுடிகிறது.
கேள்வி: மந்தாகினி (கதைமாந்தர்) - கதாப்பாத்திரத்தின் இயல்பு பற்றி தகவல் சொல்.
பதில்: மந்தாகினியை ஊமைப் பெண்ணாகவும், செவிட்டுப் பெண்ணாகவும் அறிமுகம் செய்கிறார் புதினத்தின் ஆசிரியர். பல இடங்களில் ஊமைப்பெண் என்றே குறிப்பிடுகிறார். சைகை பாசை பேசி அருள்மொழிவர்மன் (கதைமாந்தர்) வரும் ஆபத்துகளிலிருந்து காக்கும் கடவுளாக மந்தாகினி தேவி வருகிறார். எளிய உடை அணிவதிலும், மக்கள் இல்லாத இடங்களிலும் இருக்க ஆசை கொள்கிறாள். மந்தாகினியின் முகத்தோற்றம் பழுவூர் இளையராணி நந்தினிதேவின் முகதோற்றத்தினை ஒத்திருப்பதால் பலர் குழம்பிவிடுகின்றனர். இறுதியாக சுந்தர சோழருக்கு வரும் ஆபத்திலிருந்து அவரை காத்து தான் மடியும் வரை சோழரின் குடும்பத்தின் மீதான பாசத்தினை வெளிக்காட்டும் அபலைப் பெண்ணாகவே மந்தாகினி வாழ்ந்து மடிகிறார்.
கேள்வி: மந்தாகினி (கதைமாந்தர்) - சுந்தர சோழரின் காதலி குறித்து விரிவாக சொல்லுங்கள்.
பதில்: தனித்தீவில் வாழ்ந்துவந்த ஊமைப் பெண்ணைச் சுந்தர சோழர் தன் இளவயதில் காதலித்து வந்தாகக் குந்தவை தேவியிடம் கூறுகிறார். நாடு ஆபத்திலிருப்பதை உணர்ந்து அவளைப் பிரிந்து வந்ததாகவும், அவள் கனவில் தினம் வந்து துன்பம் தருவதாகவும், அதனாலேயே தன் மனம் காயமடைந்து உடல்நிலை பாழ்பட்டு விட்டதாகவும் தெரிவிக்கின்றார். புதினத்தின் இறுதியில் பழுவூர் இளையராணி நந்தினியின் தாய்தான் மந்தாகினி என்று அறிந்து கொள்கிறாள். வீரபாண்டியனின் இரு குழந்தைகளை அரண்மனையில் பெற்றெடுக்கின்றாள். ஆண் பிள்ளையை பாண்டிய இளவரசர் என்று அறியாமல் செம்பியன் மாதேவி வளர்க்கிறார். பெண் பிள்ளையை ஆழ்வார்க்கடியான் வளர்க்கின்றார். தன்னுடைய பிள்ளைகள் மீது கவனம் வைக்காமல் சுந்தர சோழர் பிள்ளையான அருள்மொழிவர்மனையே பிள்ளையாக எண்ணுகிறார். முதல் மந்திரி சுந்தர சோழரிடம் மந்தாகினி உயிரோடு இருப்பதை நிரூபிக்க அழைத்து வருகிறார். அவளுடைய தோற்றத்தினைக் கண்டு பயந்துவிடுகின்ற சுந்தர சோழரைச் சமாதானம் செய்ய, மந்தாகினியை அலங்கரித்து அழைத்துவருகிறார்கள். மந்தாகினி இறந்துவிட்டதை உண்மையென நம்பிய சுந்தர சோழர் அதன் பின் மாற்றமுறுகிறார். பாண்டிய ஆபத்துதவிகளில் ஒருவனான சோமன் சாம்பவன் (கதைமாந்தர்) சுந்தர சோழரைக் கொல்ல எறியும் வேலை தடுத்துத் மந்தாகினி மரணம் அடைகின்றார்.
கேள்வி: மந்தாகினி (கதைமாந்தர்) - நூல்கள் பற்றி தகவல் சொல்.
பதில்: மந்தாகினியைக் கதைப்பாத்திரமாக கொண்டு வெளிவந்துள்ள நூல்கள். * பொன்னியின் செல்வன் - கல்கி
கேள்வி: மந்தாகினி (கதைமாந்தர்) - திரைப்படம் பற்றி தகவல் சொல்.
பதில்: மணிரத்னம் இயக்கத்தில் மெட்ராஸ் டாக்கீஸ், லைக்கா தயாரிப்பகம் தயாரிப்பில் 2022 இல் வெளிவந்த ''பொன்னியின் செல்வன் 1'' திரைப்படத்திலூம், 2023 இல் வெளிவந்த ''பொன்னியின் செல்வன் 2 '' திரைப்படத்திலும் மந்தாகினி மற்றும் நந்தினி கதாப்பாத்திரங்களில் ஐஸ்வர்யா ராய் நடித்திருந்தார். https://cinema.vikatan.com/kollywood/ponniyin-selvan-novel-characters-full-detail